CELEX: 32022R0949
Language: lt
Date: 2022-06-20 00:00:00
Title: Tarybos įgyvendinimo reglamentas (ES) 2022/949 2022 m. birželio 20 d. kuriuo įgyvendinamas Reglamentas (ES) 2016/1686, kuriuo nustatomos papildomos ribojamosios priemonės, taikomos ISIL („Da’esh“) ir „Al-Qaida“ bei su jomis susijusiems fiziniams ir juridiniams asmenims, subjektams ar organizacijoms

2022 6 20   
               
               
                  LT
               
               
                  Europos Sąjungos oficialusis leidinys
               
               
                  LI 164/1
               
            
         TARYBOS ĮGYVENDINIMO REGLAMENTAS (ES) 2022/949
         2022 m. birželio 20 d.
         kuriuo įgyvendinamas Reglamentas (ES) 2016/1686, kuriuo nustatomos papildomos ribojamosios priemonės, taikomos ISIL („Da’esh“) ir „Al-Qaida“ bei su jomis susijusiems fiziniams ir juridiniams asmenims, subjektams ar organizacijoms
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. rugsėjo 20 d. Tarybos reglamentą (ES) 2016/1686, kuriuo nustatomos papildomos ribojamosios priemonės, taikomos ISIL („Da’esh“) ir „Al-Qaida“ bei su jomis susijusiems fiziniams ir juridiniams asmenims, subjektams ar organizacijoms (1), ypač į jo 4 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2016 m. rugsėjo 20 d. Taryba priėmė Reglamentą (ES) 2016/1686;
                  
               
                     (2)
                  
                  
                     atsižvelgiant į nuolatinę grėsmę, kurią kelia ISIL („Da’esh“) ir „Al-Qaida“ bei su jomis susiję fiziniai ir juridiniai asmenys, subjektai ar organizacijos, į Reglamento (ES) 2016/1686 I priede pateiktą fizinių ir juridinių asmenų, subjektų ir organizacijų sąrašą turėtų būti įtraukti dar trys asmenys ir viena grupė;
                  
               
                     (3)
                  
                  
                     todėl Reglamentas (ES) 2016/1686 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) 2016/1686 I priedas iš dalies keičiamas taip, kaip išdėstyta šio reglamento priede.
         
         
            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Liuksemburge 2022 m. birželio 20 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  OL L 255, 2016 9 21, p. 1.
      
      
         
            PRIEDAS
            Reglamento (ES) 2016/1686 I priedas iš dalies keičiamas taip:
            
                        1)
                     
                     
                        dalis su antrašte „A. 3 straipsnyje nurodyti fiziniai asmenys“ papildoma šiais įrašais:
                        
                                    „12.
                                 
                                 
                                    Sidan Ag HITTA (dar žinomas kaip Asidan Ag Hitta, Abu 'Abd al-Hakim, Abu Abdelhakim al-Kidali, Abu Qarwani, Al Qaïrawani, Abou Abdel Hamid Al Kidali); gimimo data: 1976 m.; gimimo vieta: Kidalis, Malis; lytis: vyras; pilietybė: Malio.
                                 
                              
                                    13.
                                 
                                 
                                    Salem ould BREIHMATT (dar žinomas kaip OULD ABED Cheikh ould Mohamed Salec, Abu Hamza al-Shanqiti, Abu Hamza al-Shinqiti, Hamza al-Mauritani, NITRIK Hamza, Abu Hamza al-Chinguetti); gimimo data: 1978 m. arba 1984 m.; gimimo vieta: Mauritanija; lytis: vyras; pilietybė: Mauritanijos.
                                 
                              
                                    14.
                                 
                                 
                                    Jafar DICKO (dar žinomas kaip Jaffar Dicko, Abdoul Salam Dicko, Amadou Boucary, Amadou Boucary Dicko); gimimo data: 1980 m. (numanoma); lytis: vyras; pilietybė: Burkina Faso.“;
                                 
                              
                  
                        2)
                     
                     
                        dalis su antrašte „B. 3 straipsnyje nurodyti juridiniai asmenys, subjektai ir organizacijos“ papildoma šiais įrašais:
                        
                                    „4.
                                 
                                 
                                    „Ansarul Islam“ (dar žinoma kaip „Ansar al-Islam“, „Ansarour Islam“, „Ansaroul Islam“, „Defenders of Islam“, „Ansar-ul-islam lil-ichad wal jihad“, „IRSAD“, „Ansar ul Islam of Malam Boureima Dicko“).“